Onko istuminen painanut hartiasi kyyryyn ja niskan kipeäksi? Nämä kolme liikettä paljastavat, kuinka jumissa oikeasti olet, ja treenaavat samalla yläselän kuntoon

Urheiluhieroja Joel Hakala näyttää kolme liikettä, jotka jokaisen pitäisi pystyä tekemään, ellei ole aivan jumissa. Silloin etenkin kannattaa treenata näitä liikkeitä.

Kobra-asento venyttää rintarankaa ja alaselkää. Jos lihakset ovat tosi jäykät, voi kädet pitää vartalon sivulla, kertoo urheiluhieroja Joel Hakala.­

Oletko aivan jumissa? Siltä voi tuntua, etenkin jos teet istumatyötä ja olet tehnyt sitä ”koko pitkän talven”.

Monilla liikkumattomuus ja jatkuva istuminen sisällä ovat voineet saada yläselän ja niskan kivuliaasti jumiin ja ryhdin kääntymään kyyryyn. Silloin liikkumaan lähtö ei houkuttele, edes kauniilla säällä.